11. รายการระหว่างกัน

    1.  รายการระหว่างกันของบริษัท (หน่วย : พันบาท)

[TABLE]

2.  นโยบายการกำหนดราคาระหว่างกัน

บริษัทฯมีรายการที่เกี่ยวข้องกับบริษัทในเครือ
งบการเงินที่แสดงได้รวมผลของรายการดังกล่าวโดยใช้นโยบายการกำหนดราคาที่เป็นปกติทางธุรกิจ
ดังนี้

(1) การซื้อหรือขายสินค้า ใช้ราคาตลาดที่เป็นปกติธุรกิจทางการค้า

(2) การให้หรือรับบริการ ใช้ราคาต้นทุนเฉลี่ยของการบริการ

(3) การให้กู้ยืมเงิน คิดจากต้นทุนดอกเบี้ยเงินกู้ยืมถัวเฉลี่ยบวกไม่เกิน 1.5 % หรือ
    อัตราดอกเบี้ยของเงินฝากประจำ 3
    เดือนของธนาคารพาณิชย์ขนาดใหญ่ขณะที่ให้กู้เฉลี่ยบวกไม่เกิน 5 %

(4) การค้ำประกัน คิดค่าบริการในอัตรา 0.75% ต่อปีจากวงเงินสินเชื่อที่ใช้

(5) การให้ใช้สินทรัพย์ คิดค่าเช่าพื้นที่ตามอัตราตลาดที่ใกล้เคียง

    1.  ความจำเป็นและความสมเหตุสมผลของรายการระหว่างกัน

บริษัทฯมีรายการระหว่างกันกับบริษัทที่เกี่ยวข้อง โดยการถือหุ้น และ / หรือกรรมการร่วมกัน
สินทรัพย์ หนี้สิน รายได้ และค่าใช้จ่ายของบริษัทส่วนหนึ่งเกิดจากรายการบัญชีที่เกี่ยวข้องกัน

รายการซื้อ – ขายสินค้าหรือบริการ การให้หรือรับบริการระหว่างกัน เช่า ค่าเช่าพื้นที่
บริษัทฯใช้อัตราค่าเช่าตามอัตราตลาดที่ใก้ลเคียง นโยบายการคิดต้นทุนเงินให้กู้ยืมระหว่างกัน
บริษัทฯคิดจากต้นทุนดอกเบี้ยเงินกู้ยืมถัวเฉลี่ยบวกไม่เกิน 5.0% ส่วนค่าบริการรับอื่นๆ
บริษัทฯใช้นโยบายราคาตลาดที่เป็นปกติธุรกิจทั่วไป
โดยยึดประโยชน์สูงสุดของบริษัทฯเช่นเดียวกับที่ปฏิบัติกับบริษัทอื่นๆ

บริษัทฯได้รับอนุมัติจากที่ประชุมสามัญผู้ถือหุ้นครั้งที่ 23 เมื่อวันที่ 23 เมษายน 2544
ให้จัดสรรวงเงินให้กู้ยืมแก่บริษัทที่มีความสัมพันธ์ทางธุรกิจกับบริษัทฯ ในวงเงินไม่เกิน 3,000
ล้านบาท และการค้ำประกันสำหรับการใช้เครดิตกับธนาคารและสถาบันการเงินต่างๆ
ในวงเงินไม่เกิน 5,000 ล้านบาท โดยให้อำนาจฝ่ายจัดการไปพิจารณา

2.  ขั้นตอนการอนุมัติการทำรายการระหว่างกัน

การอนุมัติรายการระหว่างกัน ไม่ว่าจะเป็นลักษณะ ปริมาณ
เงื่อนไขของรายการระหว่างกันอัตราดอกเบี้ย ราคาซื้อ ราคาขาย
หรือมูลค่าของรายการระหว่างกัน
บริษัทฯใช้นโยบายการกำหนดราคาและเงื่อนไขทางการค้าที่เป็นปกติธุรกิจกับบริษัทที่เกี่ยวข้อง
มีความเป็นอิสระและเข้าใจเงื่อนไขทางการค้าอย่างชัดเจน
ส่วนผู้ถือหุ้นที่มีส่วนได้เสียในการทำรายการระหว่างกัน ไม่มีส่วนร่วมในการอนุมัติ
ยกเว้นนอกเหนือจากที่กำหนดไว้เป็นลายลักษณ์อักษรอย่างเคร่งครัด

การดูแลให้ปฏิบัติตามหลักเกณฑ์การอนุมัติดังกล่าว บริษัทฯมีการบันทึกบัญชี
การตรวจเอกสารที่ได้รับก่อนการจ่ายเงิน เป็นต้น
อีกทั้งบริษัทฯมีหน่วยงานตรวจสอบภายในที่คอยตรวจสอบและกำกับ
เพื่อให้การบริหารงานเป็นไปอย่างมีประสิทธิภาพ

3.  นโยบายการทำรายการระหว่างกันในอนาคต

บริษัทฯ
ยังคงยึดมั่นในการใช้นโยบายการกำหนดราคาในเงื่อนไขทางการค้าและราคาที่เป็นปกติเช่นเดียวกับที่ขายหรือให้บริการแก่กิจการอื่นที่ไม่เกี่ยวข้องกัน
และเป็นไปตามราคาตลาด โดยพิจารณาถึงประโยชน์สูงสุดที่บริษัทฯจะได้รับ

4.  บุคคลที่อาจจะมีความขัดแย้งถือหุ้นในบริษัทย่อย บริษัทร่วมเกินร้อยละ 5

  ไม่มี

ที่ บง.017/2545

 5 มีนาคม 2545

เรื่อง ความเห็นรายการระหว่างกัน

เรียน เลขาธิการ

คณะกรรมการกำกับหลักทรัพย์และตลาดหลักทรัพย์

  ตามประกาศ คณะกรรมการกำกับหลักทรัพย์และตลาดหลักทรัพย์ ที่ กจ. 40/2540 เรื่อง
  หลักเกณฑ์ เงื่อนไข
  และวิธีการรายงานการเปิดเผยข้อมูลและผลการดำเนินงานของบริษัทที่ออกหลักทรัพย์
  โดยให้ระบุความเห็นของกรรมการอิสระ
  เกี่ยวกับรายการระหว่างกันและนโยบายการทำรายการระหว่างกันกับบุคคลที่อาจมีความขัดแย้งในอนาคต
  ความละเอียดแจ้งแล้วนั้น

  ในปี 2544 บริษัทมีรายการระหว่างกันเกิดขึ้นกับบริษัทย่อย บริษัทร่วม และบริษัทที่เกี่ยวข้องกัน
  ที่เข้าหลักเกณฑ์ดังกล่าวข้างต้น ดังนี้

1.  การซื้อหรือขายสินค้า
    บริษัทใช้นโยบายการกำหนดราคาและเงื่อนไขทางการค้าที่เป็นปกติทางธุรกิจ
    ตามมูลฐานที่ได้ตกลงร่วมกันระหว่างบริษัทและบริษัทที่เกี่ยวข้อง

2.  การให้หรือรับบริการระหว่างกัน บริษัทใช้นโยบายราคาต้นทุนเฉลี่ยของการให้บริการ

3.  บริษัทได้รับอนุมัติจากที่ประชุมสามัญผู้ถือหุ้นครั้งที่ 23 เมื่อวันที่ 23 เมษายน 2544

    1.  ให้จัดสรรวงเงินให้กู้แก่บริษัทที่มีความสัมพันธ์ทางธุรกิจกับบริษัทรวม 3,000 ล้านบาท
        ในอัตราดอกเบี้ยที่สูงกว่า อัตราดอกเบี้ยเงินฝากธนาคาร ตามเงื่อนไขการค้าโดยทั่วไป
        โดยให้ฝ่ายจัดการไปพิจารณา เพื่อให้เกิดประโยชน์สูงสุดในการบริหารการเงินของบริษัท

    2.  ให้ค้ำประกันแก่บริษัทที่มีความสัมพันธ์ทางธุรกิจกับบริษัท
        สำหรับการใช้เครดิตกับธนาคารและสถาบันการเงินต่างๆภายในวงเงินไม่เกิน 5,000
        ล้านบาท ตามเงื่อนไขการค้าโดยทั่วไปหรือดีกว่า โดยให้ฝ่ายจัดการไปพิจารณา
        เพื่อเป็นการสนับสนุนสภาพคล่องทางการเงินแก่บริษัทที่มีความสัมพันธ์ทางธุรกิจกับบริษัท

  ในความเห็นของข้าพเจ้า
  รายการระหว่างกันที่เกิดขึ้นกับบริษัทและบริษัทที่เกี่ยวข้องดังกล่าวข้างต้น
  เป็นไปตามนโยบายราคารายการระหว่างกัน และเงื่อนไขทางการค้าที่เป็นปกติทางธุรกิจ

 

 จึงเรียนมาเพื่อโปรดทราบ

ขอแสดงความนับถือ

  (พลตำรวจเอกเขตต์ นิ่มสมบุญ, พลเรือโทบัณฑิต นุตสาระ)

 กรรมการอิสระ